# Roger Giménez Tomeo

Roger Giménez, amb el sobrenom 20g32 (Barcelona, 1983), és dissenyador gràfic i autor de còmic català. Autor del personatge Màrius 'Rumbeta' Carmona.

## Biografia

Roger Giménez va començar llegint els còmics en català que li compraven els seus pares, i sobretot demanant-los en prèstec a l'antiga biblioteca Sant Jordi que hi havia a Travessera de Gràcia situada on està l'actual biblioteca Vila de Gràcia, com Cavall Fort, Ot el Bruixot, Astèrix, Espirú i Fantàstic, Lucky Luke, Gil Pupil·la i Massagran. Durant anys les seves referències van ser el còmic francobelga. A partir dels anys 90, amb l'explosió de Manga i Anime al Club Super 3, les seves lectures viren cap a Bola de Drac, Doctor Slump i Musculman. Més gran Matsamune Shirow el va marcar moltissim. Cap a l'adolescència Fanhunter de Cels Piñol, tant els còmics, com el joc de rol, li fan descobrir un munt d'autors com Josep Busquet, Ramon F Bachs, Nacho Fernández, etc.
Per qüestió d'atzar, a l'any 2005 entra a treballar com a dissenyador web a l'editorial El Jueves, on coneix a Albert Monteys, Joan Vizcarra, Josep Busquet, Manel Fontdevila, Jordi March, JL Martin, Oscar i també a Jordi Coll (editor de Amaníaco Ediciones).
Al 2017, Giménez es va fer càrrec del disseny de la samarreta de UE Sant Andreu.
Durant molts anys alterna el disseny gràfic i la il·lustració col·laborant amb tires còmiques a TransversalWeb, fent petits còmics per l'agenda de la Diputació de Barcelona, fent portades de disc per la companyia teatral Generació de Merda, Un tal Pere i Gerard Sesè, fent també els cartells del festival de poesia de l'Empordà: Poemestiu.
Als 40 anys, en el marc del festival de còmics Oh! Comics, presenta la seva primera obra llarga: Màrius Rumbeta Carmona: El Far del Temps, amb pròleg d'Albert Monteys, un còmic sobre les aventures a Escòcia d'un investigador paranormal fill de la Gràcia del 80s.
Al abril de 2024, la 2a Diada del Còmic en Català, a Mataró, organitzada per Plataforma per la Llengua, convida a Giménez a presentar el seu còmic juntament amb la lectura del manifest de la Plataforma per la Rumba Catalana per al reconeixement com a Patrimoni Cultural Immaterial de la Humanitat per la UNESCO.
Durant el Girocòmic 2024, a Girona, Giménez va rebre el Premi "Santi Navarro" com a Autor Revelació per la seva obra el Far del Temps.

## Referències

* ↑ «Màrius Rumbeta Carmona». [Consulta: 19 gener 2024].
* 1 2 «6x19 - Freaks and Bits: Entrevista a Roger Giménez per el còmic Màrius». [Consulta: 31 gener 2024].
* ↑ «Entrevistes Fanzineres OH! COMICS 2023 | Els Bufacanyes 54». [Consulta: 19 gener 2024].
* ↑ «3Tx06 - Roger Giménez i el procés creatiu». Parlem de còmic. [Consulta: 23 octubre 2024].
* ↑ Josep Busquet. «Màrius “Rumbeta” Carmona. El far del temps de Roger Giménez 20g32 (Publicado por Amaniaco)», 07-08-2024. [Consulta: 22 agost 2024].
* ↑ Redacció. «Samarretes amb arrels de la vila», 21-07-2017. [Consulta: 15 octubre 2024].
* ↑ «Presentades les noves samarretes», 19-07-2017. [Consulta: 15 octubre 2024].
* ↑ «Roger Giménez : "El còmic és el llenguatge que més gaudeixo"» (en catalan). [Consulta: 19 gener 2024].
* ↑ «oh! comics fest 2023». [Consulta: 19 gener 2024].
* ↑ Giménez, Roger. El Far del Temps (en catalana). primera edició. Barcelona: Amaníaco Ediciones, 27-10-2023. ISBN 978-84-125923-9-9.
* ↑ de 2023, Bouman | 3 de noviembre. «Màrius “Rumbeta” Carmona. El far del temps | Underbrain Mgz» (en castellà), 03-11-2023. [Consulta: 19 gener 2024].
* ↑ «Un còmic amb un protagonista fill de la Gràcia dels anys 80 i amant de la rumba» (en catalan), 26-04-2024. [Consulta: 7 maig 2024].
* ↑ «2a Diada del Còmic en Català de Mataró». [Consulta: 23 octubre 2024].
* ↑ Editor. «Roger Giménez, premi ‘Santi Navarro’ al autor revelació del Girocòmic» (en castellà), 22-10-2024. [Consulta: 23 octubre 2024].
* ↑ «La 8a edició del Girocòmic tanca amb 8.000 visitants mantenint l’assistència de les darreres edicions» (en castellà), 13-10-2024. [Consulta: 14 octubre 2024].
* ↑ Castillón, Xavier. «La Girocòmic reconeix Roger Giménez amb el Premi Santi Navarro a l'autor revelació». [Consulta: 14 octubre 2024].

## Enllaços externs

* Fitxa a Tebeosfera